ກຳປັ່ນ ບັນທຸກນໍ້າມັນ ຖືກຈີ້ ທີ່ທະເລ ອາຣາເບຍ
ມີລາຍງານວ່າ ກຳປັ່ນບັນທຸກນໍ້າຂອງກຣີສ ໄດ້ຖືກຈີ້ ໂດຍພວກທີ່ສົງໄສວ່າ ເປັນໂຈນທະເລ
ມີການສົງໄສວ່າ ພວກໂຈນທະເລເປັນຜູ້ຈີ້ກຳປັ່ນບັນທຸກນໍ້າມັນລຳນຶ່ງທີ່ກຣີສເປັນເຈົ້າຂອງ ຂະນະທີ່ພວມແລ່ນຢູ່ໃນທະເລອາຣາເບຍ ນອກແຄມຝັ່ງຂອງປະເທດໂອມານ ບໍລິສັດ Dynacom Tankers Management Limited ຊຶ່ງເປັນຜູ້ບໍລິຫານງານກຳປັ່ນ ລຳນີ້ ໄດ້ອອກຖະແຫຼງການສະບັບນຶ່ງກ່າວວ່າ ບໍ່ສາມາດຕິດຕໍ່ ກັບກຳປັ່ນທີ່ຕິດທຸງຊາດ ໄລບີເຣຍລຳນີ້ ນັບແຕ່ພວກຜູ້ຕ້ອງສົງໄສໄດ້ຂຶ້ນໄປເທິງກຳປັ່ນໃນວັນພະຫັດວານນີ້ ກຳ ປັ່ນລຳນີ້ບັນທຸກນໍ້າມັນດິບໜັກ 135,000 ໂຕນ ບໍລິສັດ Dynacom ກ່າວວ່າ ບັນຫາຮີບດ່ວນໃນເວລານີ້ກໍຄືການປ່ອຍພວກລູກເຮືອແລະ ກຳປັ່ນດ້ວຍຄວາມປອດໄພ ແລະບໍ່ໃຫ້ສິນຄ້າຂອງກຳປັ່ນໄດ້ຮັບຄວາມເສຍຫາຍ ເຈົ້າໜ້າທີ່ກຳລັງພະຍາຍາມລະບຸວ່າຜູ້ຕ້ອງສົງໄສຈຸນີ້ເປັນກຸ່ມໃດ